Павучэнне мітрапаліта Сільвестра, пранізанае высокай хрысціянскай ідэяй свяшчэннаслужэння і вучыцельства, ставіць канкрэтныя мэты і носіць дыдактычна-рэгулятыўны характар. Для раскрыцця высокай місіі іерэя на зямлі аўтар выкарыстоўвае паралелі з Новага Запавету — прарок, служыцель прастола Гасподняга, святло свету, соль зямлі, лекар хворых, павадыр сляпых, настаўнік заблудшым, свяцільнік, вока целу царкоўнаму, будаўнік, пастух, суддзя, стоўп прамудрасці, вусны Божыя, даяй мір свету, ангел Гасподзень, труба Божая, наследавальнік Гасподзень, апостальскі падобнік і інш.; а таксама такія параўнанні як — шлях, дзвернік, ключар, работнік, гасціннік, купец, ваявода.